আমাদের দেশে টি-শার্টে দুটি ধারা দেখা যায়। একটি হলো বিদেশ থেকে আমদানি করা অথবা দেশে বিদেশি মোটিভ ব্যবহার করে তৈরি। বেশ কিছু দিন ধরেই দেশি অনেক ডিজাইনার তৈরি করছেন এর থেকে ভিন্ন আরেক ধরনের টি-শার্ট। এগুলোতে সমসাময়িক নানা ঘটনা, বিশেষ দিবস, আমাদের সংস্কৃতির নানা উপাদান থিম হিসেবে ব্যবহার করা হচ্ছে। সাধারণত  ঢাকার আজিজ সুপার মাকের্টেই পাওয়া যাচ্ছে এ ধরনের টি-শার্ট।  টি-শার্টের ট্রেন্ড নিয়ে ডিজাইনারদের সঙ্গে কথা বলে জানা গেল, গরমের দিনে আরামদায়ক এই পোশাকে হাওয়া-বাতাস চলাচলের ব্যবস্থাও দারুণ। এবার অনেক ডিজাইনার টি-শার্টের হাতাটা একটু লম্বা রাখবেন। তবে ফুলস্লিভ নয়, থ্রি-কোয়ার্টার হাতা গুটিয়ে পরার ট্রেন্ড দেখা যাবে।